OpenLLM-France/wikimedia huggingface dataset:
# Flaggita

La flaggita és un mineral de la classe dels sulfats. Rep el nom en honor d'Arthur Leonard Flagg (Woonsocket, Rhode Island, EUA, 29 de juny de 1883 - Phoenix, Arizona, EUA, 27 d'abril de 1961), enginyer de mines i col·leccionista de minerals. Va ser fundador la Societat Mineralògica d'Arizona i president de la Federació Americana de Societats Mineralògiques.

## Característiques

La flaggita és un sulfat de fórmula química Pb₄Cu$^{2+}$₄Te$^{6+}$₂(SO₄)₂O$_{11}$(OH)₂(H₂O). Va ser aprovada com a espècie vàlida per l'Associació Mineralògica Internacional l'any 2021, sent publicada en el mes d'abril de 2022. Cristal·litza en el sistema triclínic. És una espècie estructural i químicament relacionada amb la bairdita.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb els números de catàleg: 64499, 64500 i 76143.

## Formació i jaciments

Va ser descoberta a la mina Grand Central, situada al districte miner de Tombstone, dins el comtat de Cochise (Arizona, Estats Units). Aquesta mina estatunidenca és l'únic indret de tot el planeta on ha estat descrita aquesta espècie mineral.

## Referències

* ↑ «Flaggite» (en anglès). Mindat. [Consulta: 23 maig 2022].
* ↑ Kampf, Anthony R.; Mills, Stuart J.; Celestian, Aaron J.; Ma, Chi; Yang, Hexiong; Thorne, Brent «Flaggite, Pb4Cu2+4Te6+2(SO4)2O11(OH)2(H2O), a new mineral with stair-step-like HCP layers from Tombstone, Arizona, USA». Mineralogical Magazine, 86, 3, 01-06-2022, pàg. 397–404. DOI: https://doi.org/10.1180/mgm.2022.37 [Consulta: 2 abril 2023].
# Doudeauville (Sena Marítim)

Doudeauville és un municipi francès situat al departament del Sena Marítim i a la regió de Normandia. L'any 2007 tenia 96 habitants.

## Demografia
### Població

El 2007 la població de fet de Doudeauville era de 96 persones. Hi havia 43 famílies de les quals 13 eren unipersonals (13 dones vivint soles i 13 dones vivint soles), 13 parelles sense fills i 17 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 52 habitatges, 40 eren l'habitatge principal de la família, 10 eren segones residències i 2 estaven desocupats. 50 eren cases i 1 era un apartament. Dels 40 habitatges principals, 28 estaven ocupats pels seus propietaris, 6 estaven llogats i ocupats pels llogaters i 5 estaven cedits a títol gratuït; 1 tenia una cambra, 3 en tenien dues, 5 en tenien tres, 7 en tenien quatre i 23 en tenien cinc o més. 33 habitatges disposaven pel capbaix d'una plaça de pàrquing. A 17 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Doudeauville el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 4 | 65 a 69 | 4 |
| 0 | 60 a 64 | 4 |
| 4 | 55 a 59 | 0 |
| 0 | 50 a 54 | 0 |
| 4 | 45 a 49 | 4 |
| 4 | 40 a 44 | 8 |
| 4 | 35 a 39 | 8 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 12 | 15 a 19 | 0 |
| 0 | 10 a 14 | 4 |
| 8 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 58 persones, 43 eren actives i 15 eren inactives. De les 43 persones actives 37 estaven ocupades (19 homes i 18 dones) i 6 estaven aturades (4 homes i 2 dones). De les 15 persones inactives 5 estaven jubilades, 3 estaven estudiant i 7 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una entitat de l'administració pública.
L'únic servei als particulars que hi havia el 2009 era un paleta.
L'any 2000 a Doudeauville hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Doudeauville a l'INSEE.
* Évolution et structure de la population Fitxa amb el detall de dades de Doudeauville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Club Atlético de Marbella

El Club Atlético Marbella fou un club andalús de la ciutat de Marbella a la Província de Màlaga.
El club va ser fundat el 1947 Destacà durant la dècada de 1990 en la qual arribà a jugar a Segona Divisió, anys en els que el club era propietat de Jesús Gil, qui també era batlle de Marbella. L'any 1997, després de contraure nombrosos deutes, acabà desapareixent. En el seu lloc nasqué la UD Marbella.

## Temporades

| Temporada | Nivell | Divisió | Posició |
| 1947-1963 | — | Regional | — |
| 1963-64 | 3 | 3a Divisió | 6è |
| 1964-65 | 3 | 3a Divisió | 3r |
| 1965-66 | 3 | 3a Divisió | 2n |
| 1966-67 | 3 | 3a Divisió | 4t |
| 1967-68 | 3 | 3a Divisió | 6è |
| 1968-69 | 3 | 3a Divisió | 6è |
| 1969-70 | 3 | 3a Divisió | 13è |
| 1970-71 | 4 | Reg. Pref. | 5è |
| 1971-72 | 4 | Reg. Pref. | 3r |
| 1972-73 | 4 | Reg. Pref. | 1r |
| 1973-74 | 3 | 3a Divisió | 13è |
| 1974-75 | 3 | 3a Divisió | 2n |
| 1975-76 | 3 | 3a Divisió | 12è |
| 1976-77 | 4 | Reg. Pref. | 10è |
| 1977-78 | 4 | 3a Divisió | 18è |
| 1978-79 | 5 | Reg. Pref. | 11è |
| 1979-80 | 5 | Reg. Pref. | 14è |
| 1980-81 | 4 | 3a Divisió | 16è |
| 1981-82 | 4 | 3a Divisió | 9è |
| 1982-83 | 4 | 3a Divisió | 2n |
| 1983-84 | 4 | 3a Divisió | 2n |
| 1984-85 | 3 | 2a Divisió B | 18è |
| 1985-86 | 4 | 3a Divisió | 2n |
| 1986-87 | 4 | 3a Divisió | 2n |
| 1987-88 | 3 | 2a Divisió B | 9è |
| 1988-89 | 3 | 2a Divisió B | 6è |
| 1989-90 | 3 | 2a Divisió B | 17è |
| 1990-91 | 4 | 3a Divisió | 1r |
| 1991-92 | 3 | 2a Divisió B | 1r |
| 1992-93 | 2 | 2a Divisió | 7è |
| 1993-94 | 2 | 2a Divisió | 12è |
| 1994-95 | 2 | 2a Divisió | 13è |
| 1995-96 | 2 | 2a Divisió | 20è |
| 1996-97 | 3 | 2a Divisió B | 20è |

## Referències

* ↑ «Gil vende el Atlético Marbella» (en castellà). El Mundo. [Consulta: 4 juny 2009].
* ↑ «Pilar Ramírez intervino judicialmente el Marbella en 1995 a petición de Gil» (en castellà). El País, 06-01-2000. [Consulta: 4 juny 2009].
# Emilie Moberg

Emilie Moberg (Halden, 14 de juliol de 1988) fou una ciclista professional noruega. Va debutar com a professional en l'equip del seu país, el Hitec Products, en ser una de les millors noruegues en categories inferiors, per exemple 15a posició del Campionat Europeu en Ruta júnior 2009-.
Va disputar la prova en ruta dels Jocs Olímpics de Londres 2012 on va ser desqualificada per «fora de control».

## Trajectòria esportiva

El 2008 i 2009 va acumular desenes de llocs entre les primeres en competicions per a juvenils a Noruega. Això la va donar accés a participar en el Campionat Europeu en Ruta júnior de 2009 on va acabar 15a i l'any següent a debutar com a professional en l'equip del seu país, l'Hitec Products.
El 2011 i 2012 va completar unes bones temporades, en la primera en fer-se amb 2 etapes en proves per etapes franceses i en el segon en fer-se amb la prova Xina del Tour de l'Illa de Zhoushan I -on a més va guanyar 1 etapa-; això la va donar accés a participar en la prova en ruta dels Jocs Olímpics de Londres 2012 on va ser desqualificada per «fora de control».
No va tornar a la senda victoriosa fins al 2015 quan va guanyar 2 etapes del Tour de Feminin-O cenu Českého Švýcarska; aquest any a més va ser 3a al Sparkassen Giro (prova puntuable per la Copa del Món).

## Palmarès

* 2011
** Vencedora d'una etapa al Trofeu d'Or
** Vencedora d'una etapa al Tour de l'Ardecha
** 2a en el Campionat de Noruega en Ruta
* 2012
** 1a al Tour de Zhoushan Island i vencedora d'una etapa
* 2013
** 3a en el Campionat de Noruega en Ruta
* 2015
** Vencedora de 2 etapes al Tour de Feminin-O cenu Českého Švýcarska
* 2017
** Vencedora d'una etapa al Healthy Ageing Tour
** Vencedora de 2 etapes al Tour de Zhoushan Island
* 2019
** Vencedora d'una etapa al Tour d'Uppsala

## Referències

* ↑ «MOBERG Emilie». [Consulta: 27 març 2016].
* 1 2 3 4 «MOBERG Emilie-All». [Consulta: 27 març 2016].
* 1 2 «London 2012-Cycling Road,individual road race women-Final». london2012.com. [Consulta: 27 març 2016].
* 1 2 «Emilie Møberg». [Consulta: 27 març 2016].

## Enllaços externs

* Fitxa de Emilie Moberg (cqranking.com)
* Fitxa de Emilie Moberg (sitiodeciclismo.net)
* Fitxa de Emilie Moberg (procyclingstats.com)
* Ficha de Emilie Moberg (cyclebase.nl)
# Durlinsdorf

Durlinsdorf (en alsacià Deerlersterf) és un municipi francès, situat a la regió del Gran Est, al departament de l'Alt Rin. L'any 1999 tenia 493 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 411 | 437 | 431 | 440 | 462 | 493 |

## Administració

Llista d'alcaldes :
| Període | Identitat | Partit |
| 2001- | Christian Futterer | |
# Club Atlético de Malabo

El Club Atlético de Malabo és un club de futbol de la ciutat de Malabo, Guinea Equatorial.
Els colors del club són el blau.

## Palmarès

* Lliga equatoguineana de futbol:
** 1981, 1982, 2003
* Copa equatoguineana de futbol:
** 1985, 1987, 1988, 1990, 1991, 2001

## Referències

* ↑ «Equatorial Guinea – List of Champions». RSSSF.
* ↑ «Equatorial Guinea - List of Cup Winners». rsssf.com. [Consulta: 16 desembre 2017].
# Ibardin

El coll d'Ibardin és un coll de muntanya dels Pirineus, a la frontera entre França i Espanya, que uneix Navarra i Lapurdi. És el primer port de carretera fronterer que es troba venint des del Cantàbric. És accessible per la D-404 francesa i per la C -131 espanyola, i a peu pel GR 10, entre la vall del Nivelle (Urruña) i la vall del Bidasoa (Bera).
Abans d'arribar a la frontera, en territori espanyol, hi ha la zona anomenada Ventas, en què hi ha una vintena de comerços on es ven principalment alcohol i tabac. Aquests comerços estan pensats pels ciutadans francesos perquè puguin comprar productes més barats.
El port ha estat meta tradicional de la Volta al País Basc, amb 14 arribades consecutives entre 1981 i 1994. Després d'una llarga aturada, el 2012 es recuperà la pujada.

## Referències

* ↑ La Vuelta al País Vasco recupera Ibardin
# Caixmiri

El caixmiri és una llengua indoària, la principal del sub grup dàrdic, la llengua pròpia dels caixmiris. Es creu que la parlen uns 6.797.587 persones principalment a Jammu i Caixmir. És una de les 22 llengües reconegudes oficialment a l'Índia. S'escriu en caràcters àraboperses i compta amb literatura escrita des del segle xii.

## Característiques

El caixmiri té vuit parelles de vocals (llargues i breus) amb caràcter de fonema. Té la particularitat d'escriure-les totes, a diferència d'altres idiomes que empren el seu sistema d'escriptura. Pel que fa a les consonants, conté sons bilabials, dentals, alveolars, retroflexes, palatals, velars i glotals, amb predomini de les oclusives.
Els substantius es declinen en els casos nominatiu, genitiu, ergatiu i datiu i tendeix a col·locar el verb en segona posició, de manera similar a l'alemany.

## Vocabulari

La major part del vocabulari ve de l'evolució patrimonial i presenta arrels sànscrites però s'han incorporat nombrosos manlleus perses i àrabs fruit de la islamització. Presenta una tendència arcaitzant respecte altres llengües veïnes, amb trets de l'època vèdica.
Malgrat que el caixmiri té milers de paraules de préstec (principalment del persa i l'àrab) a causa de l'arribada de l'islam a la Vall, no obstant això, roman bàsicament una llengua indoanià propera al sànscrit vèdic. Hi ha una petita diferència entre el caixmiri parlat per un hindú i un musulmà. Per a 'foc', un hindú tradicional usarà la paraula agun mentre que un musulmà usarà més sovint la paraula àrab nar. Shashishekhar Toshkhani, erudit en el patrimoni del caixmiri, proporciona una anàlisi detallada on mostra una àmplia relació lingüística entre la llengua sànscrita i la llengua caixmiri, i presenta arguments detallats que qüestionen la classificació de la llengua kashmiri de George Grierson com a membre del subgrup Dardic (del grup indo-ari d'idiomes). El caixmiri té forts vincles amb el sànscrit vèdic. Per exemple, 'núvol' és obur, 'pluja' és ruud.

## Vegeu també

* Llengües dàrdiques i kafirs
* Vall del Caixmir

## Referències

* ↑ «Entrada de caixmiri al DIEC». Institut d'Estudis Catalans. [Consulta: 27 maig 2012].
* ↑ «Kashmiri language». Encyclopædia Britannica [Consulta: 26 octubre 2017].
* ↑ http://censusindia.gov.in/2011Census/Language-2011/Statement-1.pdf
* ↑ Bhat, 2017, p. 58.
* ↑ Koul,Omkar N & Kashi Wali Modern Kashmiri Grammar Hyattsville, Dunwoody Press, 2006
* ↑ Ogilvie, coordinating editor, Keith Brown ; co-editor, Sarah. Concise encyclopedia of languages of the world. 1st ed.. Amsterdam: Elsevier, 2009. ISBN 978-0-08-087774-7.
* ↑ Hillman, Gopi Krishna ; with a psychological commentary by James. Kundalini: the evolutionary energy in man. Revised edition. Boston [u.a.]: Shambhala, 1997. ISBN 978-1-57062-280-9.
* ↑ Toshkhani, S.S.. Kashmiri Language: Roots, Evolution and Affinity. Kashmiri Overseas Association, Inc. (KOA)..

## Bibliografia

* Bhat, M. Ashraf. The Changing Language Roles and Linguistic Identities of the Kashmiri Speech Community. Cambridge Scholars Publishing, 2017. ISBN 978-1-4438-6260-8 [Consulta: 26 octubre 2017].
# Mustersà

| Període | Època | Estatge | Edat (Ma) | Edat (Ma) |
| Neogen | Miocè | Aquitanià | (més recent) | (més recent) |
| Paleogen | Oligocè | Catià | 28,4 | 28,4 |
| Paleogen | Oligocè | Rupelià | 33,9 | 33,9 |
| Paleogen | Eocè | Priabonià | 37,2 | 37,2 |
| Paleogen | Eocè | Bartonià | 40,4 | 40,4 |
| Paleogen | Eocè | Lutecià | 48,6 | 48,6 |
| Paleogen | Eocè | Ipresià | 55,8 | 55,8 |
| Paleogen | Paleocè | Thanetià | 58,7 | 58,7 |
| Paleogen | Paleocè | Selandià | 61,6 | 61,6 |
| Paleogen | Paleocè | Danià | 66,0 | 66,0 |
| Cretaci | Superior | Maastrichtià | (més antic) | (més antic) |
| Comissió Internacional d'Estratigrafia (2020) |||||
El Mustersà és un període geològic (fa 48-42 Ma) que forma part de l'època de l'Eocè, dins del Paleogen. Aquest període és utilitzat en l'escala d'edats sud-americanes de mamífers terrestres. És precedit pel Casamayorà i seguit pel Tinguiriricà.

## Referències

* ↑ «Taula Cronostratigràfica Internacional v. 2020/01» (PDF). Comissió Internacional d'Estratigrafia. [Consulta: 15 maig 2020].
* ↑ «The Paleobiology Database. Informació taxonòmica i de distribució sobre plantes i animals fòssils.» (en anglès). Arxivat de l'original el 2013-05-27. [Consulta: 28 abril 2012].
# Diòcesi de Zuri

La diòcesi de Zuri (en llatí: Dioecesis Zuritana) és una seu suprimida i actualment seu titular de l'Església catòlica.

## Història

Zuri, força identificable amb Aïn-Djour a l'actual Tunísia, és una antiga seu episcopal de la província romana d'Àfrica Proconsular, sufragània del bisbat de Cartago.
A aquesta diòcesi africana només se li atribueix un bisbe, el catòlic Paulí, que va prendre part a la conferència de Cartago del 411, que havia de reunir els bisbes catòlics i donatistes de l'Àfrica romana.
Actualment Zuri sobreviu com a seu bisbal titular; l'actual bisbe titular és Guerino Di Tora, bisbe auxiliar de Roma.

## Cronologia de bisbes

* Paulí † (mencionat el 411)

## Cronologia de bisbes titulars

* Franz Joseph Fischer † (19 de desembre de 1929 - 24 de juliol de 1958)
* Auguste-Callixte-Jean Bonnabel † (13 febrer 1961 - 7 de novembre de 1967)
* Jean Jadot † (23 de febrer de 1968 - 21 de gener de 2009)
* Gerhard Maria Wagner (31 de gener 2009 - 2 de març de 2009) (electe)
* Guerino Di Tora, des de l'1 de juny de 2009

## Fonts

* (anglès) La seu titular a www.catholic-hierarchy.org
* (anglès) La seu titular a www.gcatholic.org
* (llatí) Pius Bonifacius Gams, Series episcoporum Ecclesiae Catholicae, Leipzig 1931, p. 470
* (llatí) Stefano Antonio Morcelli, Africa christiana, Volume I, Brescia 1816, pp. 371–372
# Supercúmul del Microscopi

El Supercúmul del Microscopi és un supercúmul situat a la constel·lació del Microscopi. Detectat per primera vegada a principis dels anys noranta, ha rebut poc estudi. Està compost pels cúmuls Abell 3695 i 3696, mentre que les relacions dels clústers Abell 3693 i Abell 3705 al mateix camp no són clares.

## Referències

* 1 2 Maret Einasto «Optical and X-Ray Clusters as Tracers of the Supercluster-Void Network. I. Superclusters of Abell and X-Ray Clusters» (en anglès). Astronomical Journal, 5, 01-11-2001, pàg. 2222–2242. DOI: 10.1086/323707.
* ↑ Pearson, David W.; Batuski, David J. Monthly Notices of the Royal Astronomical Society, 000, 2013, pàg. 1–12. arXiv: 1308.5154. Bibcode: 2013MNRAS.436..796P. DOI: 10.1093/mnras/stt1614.
# FlexOS

FlexOS va ser un sistema operatiu de temps real desenvolupat a finals dels anys 1980 per Digital Research a partir del DOS 286.

## «Separats al néixer»

Una versió personalitzada del DOS 286 per a caixes enregistradores i terminals de punt de venda es va vendre a l'IBM el 1986 i es va convertir en el sistema operatiu IBM 4680. Aquest sistema operatiu, està encara en producció, rebatejat com IBM 4690, però el lloc web d'IBM no diu res sobre l'«ascendència» del seu producte.

## Requisits del sistema

* Ordinador personal IBM PC/AT o «clon» 100% compatible;
* Un disc dur de 20 o 30 MiB amb un màxim de 4 particions;
* Una unitat de disc de 5 1/4" amb 1,2 MiB (densitat quàdruple);
* Un port sèrie (COM1);
* Un port paral·lel (PRN);
* 1,1 MB de RAM (512 KiB + 512 KiB + 128 KiB);
* Un monitor CGA (només en mode monocrom) o Enhanced Graphics Adapter (només en baixa resolució)

## Referències

* ↑ Melissa Calvo i Jim Forbes. «IBM to Use a DRI Operating System» (en anglès). InfoWorld, 10-02-1986. [Consulta: 18 febrer 2010].
* ↑ «IBM 4690 Operating System» (en anglès). IBM. Arxivat de l'original el 2011-09-30. [Consulta: 18 febrer 2010].

## Enllaços externs

* Digital Research. FlexOS 286 Version 1.31 - Release Note 01 - Maig de 1987 Arxivat 2011-03-22 a Wayback Machine. PDF(anglès)
* Digital Research Launches FlexOS 286 Real-Time Manufacturing Operating System Arxivat 2013-01-18 at Archive.is(anglès)
# Club Atlético Zacatepec

El Club Atlético Zacatepec és un club de futbol mexicà de la ciutat de Zacatepec, estat de Morelos.

## Història

El club va ser fundat el 1948 com a Club Social y Deportivo Zacatepec. L'any 1955 guanyà el seu primer títol de lliga.
El club ha patit diverses desaparicions i canvis de seu adoptant els noms CD Zacatepec, Zacatepec FC, Promotora Deportiva Zacatepec SC, Zacatepec 1948 (2012) o Club Atlético Zacatepec (2017).

## Evolució de l'uniforme

| 1948 | 1955 | 1965 | 1970 | 1997 |
| 1980 | 2002 | 2003 | 2010 |

## Palmarès

* Liga MX:
** 1954-55, 1957-58
* Segunda División de México:
** 1950-51, 1962-63, 1969-70, 1977-78, 1983-84
* Copa MX:
** 1956-57, 1958-59
* Campeón de Campeones:
** 1958

## Referències

* ↑ stats from all season Zacatepec has played
* ↑ «Zacatepec Early Years 1951-59» (en castellà). Arxivat de l'original el 26 de desembre 2017. [Consulta: 2009].
* ↑ «1955-56 Championship year» (en castellà). Arxivat de l'original el 4 de març 2016. [Consulta: 2009].
* ↑ «Club Atlético Zacatepec - Historia». declaracion.es. Arxivat de l'original el 2017-12-26. [Consulta: 16 desembre 2017].
# Eleccions a Guinea Equatorial

Eleccions a Guinea Equatorial dona informació sobre les eleccions i els resultats de les eleccions a Guinea Equatorial.
Guinea Equatorial escull a nivell nacional un cap d'Estat - president - i un legislatiu. El president és elegit per un mandat de set anys per sufragi universal. El president Teodoro Obiang Nguema Mbasogo ha estat reelegit consecutivament des de 1982. La Cambra dels Representants del Poble (Cámara de Representantes del Pueblo) té 100 membres, elegits per un mandat de cinc anys per la representació proporcional en circumscripcions electorals multimembre.
Guinea Equatorial és un estat de partit únic. Això vol dir que només un partit polític, el Partit Democràtic de Guinea Equatorial (PDGE) és de facto autoritzat a posseir un poder efectiu. Tot i que es permeten els partits polítics d'oposició, de facto ho tenen força difícil per assolir el poder.

## Eleccions de 2008

A les eleccions generals de Guinea Equatorial de 2008, el PDGE va obtenir 99 escons i l'opositor Convergència per a la Democràcia Social només va obtenir un escó.
Eleccions generals de Guinea Equatorial. 2008 :
| Partits | Escons |
| Partit Democràtic de Guinea Equatorial | 99 |
| Oposició democràtica aliada al PDGE | 99 |
| Convergència per a la Democràcia Social | 1 |
| Total (participació %) | 100 |
| Font: jeuneafrique.com ||

## Eleccions de 2013

A les eleccions generals de Guinea Equatorial de 2013 els 100 membres de la Cambra dels Representants del Poble van ser elegits per llistes tancades de representació proporcional en circumscripcions plurinominals. mentre que dels 70 membres del Senat 55 eren elegits i 15 havien de ser nomenats per President Teodoro Obiang Nguema Mbasogo. Els resultats a la Cambra foren:
| Partit | Escons | +/– |
| Partit Democràtic de Guinea Equatorial | 99 | 0 |
| Convergència per a la Democràcia Social | 1 | 0 |
| Total | 100 | 0 |
| Font: Govern de Guinea Equatorial Arxivat 2016-03-03 a Wayback Machine. |||||

## Eleccions de 2017

A les eleccions generals de Guinea Equatorial de 2017 els 100 membres de la Cambra dels Representants del Poble van ser elegits per llistes tancades de representació proporcional en circumscripcions plurinominals. mentre que dels 70 membres del Senat 55 eren elegits i 15 havien de ser nomenats per President Teodoro Obiang Nguema Mbasogo. Els resultats a la Cambra foren:
| Partit | Escons | +/– |
| Partit Democràtic de Guinea Equatorial | 99 | 0 |
| Ciutadans per la Innovació de Guinea Equatorial | 1 | Nou |
| Juntos Podemos | 0 | -1 |
| Total | 100 | 0 |
| Font: Govern de Guinea Equatorial Arxivat 2017-11-19 a Wayback Machine. |||||

## Referències

* ↑ "Guinée équatoriale: le parti présidentiel grand vainqueur des législatives", AFP (Jeuneafrique.com), May 9, 2008.
* 1 2 Electoral System IPU
* 1 2 Election Profile IFES

## Enllaços externs

* Adam Carr's Election Archive
* African Elections Database
* IFES Election Guide
# Múscul elevador de la parpella superior

El múscul elevador de la parpella superior (musculus levator palpebrae superioris) és un múscul voluntari que està situat a l'interior de l'òrbita de l'ull i compleix la funció d'elevar la parpella superior, com indica el seu nom.
S'insereix en la part superior o sostre de l'òrbita, des d'on es dirigeix cap a davant, per acabar en la pell de la parpella superior. Quan es contreu produeix l'elevació d'aquest parpella. Aquesta acció és contrarestada pel múscul orbicular de les parpelles. Està innervat per la branca superior del nervi oculomotor.

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 20 gener 2014].
* ↑ «Neil S. Norton: Netter. Anatomía de cabeza y cuello para odontólogos. ISBN 978844581785-8». Elsevier Masson, 2007. [Consulta: 9 desembre 2010].
    Aquest article incorpora text de l'edició de l'Anatomia de Gray en domini públic.

## Enllaços externs

* LUC lps
* -1979318192 al GPnotebook
* Figura anatòmica: 29:01-01 a Human Anatomy Online, SUNY Downstate Medical Center